CELEX: 32009L0062
Language: mt
Date: 2009-07-13 00:00:00
Title: Direttiva 2009/62/KE tal-Parlament Ewropew u tal-Kunsill tat- 13 ta’ Lulju 2009 li għandha x’taqsam mal-ispazju għall-immuntar tal-pjanċa tar-reġistrazzjoni ta’ wara ta’ vetturi bil-mutur b’żewġ jew tliet roti (Verżjoni kodifikata) (Test b’relevanza għaż-ŻEE )

30.7.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 198/20
            
         DIRETTIVA 2009/62/KE TAL-PARLAMENT EWROPEW U TAL-KUNSILL
   tat-13 ta’ Lulju 2009
   li għandha x’taqsam mal-ispazju għall-immuntar tal-pjanċa tar-reġistrazzjoni ta’ wara ta’ vetturi bil-mutur b’żewġ jew tliet roti
   (Verżjoni kodifikata)
   (Test b’relevanza għaż-ŻEE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 95 tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Mixjin skont il-proċedura mniżżla fl-Artikolu 251 tat-Trattat (2),
   Billi:
   
               (1)
            
            
               Id-Direttiva tal-Kunsill 93/94/KEE tad-29 ta’ Ottubru 1993 li għandha x’taqsam mal-ispazju għall-immuntar tal-pjanċa tar-reġistrazzjoni ta’ wara ta’ vetturi b’żewġ jew tliet roti (3) ġiet emendata (4) b’mod sostanzjali. Għal iktar ċarezza u razzjonalità, l-imsemmija Direttiva għandha tiġi kkodifikata.
            
         
               (2)
            
            
               Id-Direttiva 93/94/KEE hija waħda mid-Direttivi separati tal-proċedura tal-approvazzjoni tat-tip tal-KE li kienet stabbilita bid-Direttiva tal-Kunsill 92/61/KEE tat-30 ta’ Ġunju 1992 dwar l-approvazzjoni tat-tip ta’ vetturi bil-mutur b’żewġ roti jew bi tlieta kif sostitwita bid-Direttiva 2002/24/KE tal-Parlament Ewropew u tal-Kunsill tat-18 ta’ Marzu 2002 dwar l-approvazzjoni tat-tip ta’ vetturi bil-mutur b’żewġ roti jew bi tlieta (5) u stabbiliet preskrizzjonijiet tekniċi dwar id-disinn u l-kostruzzjoni ta’ vetturi bil-mutur b’żewġ jew tliet roti fir-rigward tal-ispazju għall-immuntar tal-pjanċa tar-reġistrazzjoni ta’ wara. Dawk il-preskrizzjonijiet tekniċi jikkonċernaw l-approssimazzjoni tal-liġijiet tal-Istati Membri sabiex jippermettu l-proċedura tal-approvazzjoni tat-tip KE li hemm fid-Direttiva 2002/24/KE tkun applikata fir-rigward ta’ kull tip ta’ vettura. Konsegwentement, id-dispożizzjonijiet stipulati fid-Direttiva 2002/24/KE li jirrelataw għas-sistemi, komponenti u unitajiet tekniċi separati tal-vetturi japplikaw għal din id-Direttiva.
            
         
               (3)
            
            
               L-għan ta’ din id-Direttiva mhuwiex li jiġu armonizzati d-dimensjonijiet tal-pjanċi tar-reġistrazzjoni użati fl-Istati Membri varji. L-Istati Membri għandhom għalhekk jassiguraw li l-pjanċi tar-reġistrazzjoni li huma sporġuti ‘il- barra ma humiex ta’ periklu għall-utenti, mingħajr, madankollu, ma dan ikun jirrikjedi xi modifika f’dak li għandu x’jaqsam mal-kostruzzjoni tal-vettura.
            
         
               (4)
            
            
               Din id-Direttiva għandha tkun bla ħsara għall-obbligi tal-Istati Membri rigward il-limiti ta’ żmien għat-traspożizzjoni fil-liġi nazzjonali u l-applikazzjoni tad-Direttivi mniżżla fl-Anness II, Parti B,
            
         ADOTTAW DIN ID-DIRETTIVA:
   Artikolu 1
   Din id-Direttiva għandha tapplika għall-ispazju għall-immuntar tal-pjanċa ta’ reġistrazzjoni ta’ wara tat-tipi kollha ta’ vetturi bil-mutur kif imfissra fl-Artikolu 1 tad-Direttiva 2002/24/KE.
   Artikolu 2
   Il-proċedura għall-għoti tal-approvazzjoni tat-tip KE ta’ komponent f’dak li għandu x’jaqsam mal-ispazju għall-immuntar tal-pjanċa ta’ reġistrazzjoni ta’ wara għal tip ta’ vettura bil-mutur b’żewġ jew tliet roti u l-kondizzjonijiet li jirrregolaw il-moviment liberu ta’ dawn il-vetturi għandhom ikunu kif stabbiliti fil-Kapitoli II u III tad- Direttiva 2002/24/KE.
   Artikolu 3
   L-emendi meħtieġa biex ir-rekwiżiti tal-Anness I jiġu adattati għall-progress tekniku għandhom ikunu adottati skont il-proċedura msemmija fl-Artikolu 18(2) tad-Direttiva 2002/24/KE.
   Artikolu 4
   1.   L-Istati Membri ma għandhomx, għal raġunijiet li għandhom x’jaqsmu mal-ispazju għall-immuntar tal-pjanċa ta’ reġistrazzjoni ta’ wara:
   
               —
            
            
               jirrifjutaw, fir-rigward ta’ tip ta’ vettura bil-mutur b’żewġ roti jew bi tlieta, li jagħtu l-approvazzjoni tat-tip KE,
            
         
               —
            
            
               jipprojibixxu r-reġistrazzjoni, il-bejgħ jew id-dħul fis-servizz ta’ vetturi bil-mutur b’żewġ roti jew bi tlieta,
            
         jekk l-ispazju għall-immuntar tal-pjanċa tar-reġistrazzjoni ta’ wara jkun konformi mar-rekwiżiti ta’ din id-Direttiva.
   2.   L-Istati Membri għandhom jirrifjutaw li jagħtu l-approvazzjoni tat-tip tal-KE għal kull tip ta’ vettura bil-mutur b’żewġ roti jew bi tlieta għal raġunijiet li għandhom x’jaqsmu mal-ispazju għall-immuntar tal-pjanċa tar-reġistrazzjoni ta’ wara jekk ir-rekwiżiti ta’ din id-Direttiva ma jkunux sodisfatti.
   3.   L-Istati Membri għandhom jikkomunikaw lill-Kummissjoni t-testi tad-dispożizzjonijiet tal- liġi nazzjonali li huma jadottaw fis-settur kopert minn din id-Direttiva.
   Artikolu 5
   Id-Direttiva 93/94/KEE, kif emendata mid-Direttiva mniżżla fil-Parti A tal- Anness II, hi mħassra, bla ħsara għall-obbligi tal-Istati Membri rigward il-limiti ta’ żmien għat-traspożizzjoni fil-liġi nazzjonali u l-applikazzjoni tad-Direttivi mniżżla fl-Anness II, Parti B.
   Referenzi għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skont it-tabella ta’ korrelazzjoni fl-Anness III.
   Artikolu 6
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
   Għandha tapplika mill-1 ta’ Jannar 2010.
   Artikolu 7
   Din id-Direttiva hi ndirizzata lill-Istati Membri.
   
      Magħmula fi Brussell, it-13 ta’ Lulju 2009.
      
         
            Għall-Parlament Ewropew
         
         
            Il-President
         
         H.-G. PÖTTERING
      
      
         
            Għall-Kunsill
         
         
            Il-President
         
         E. ERLANDSSON
      
   
   
      (1)  ĠU C 324, 30.12.2006, p. 11.
   
      (2)  L-Opinjoni tal-Parlament Ewropew tal-25 ta’ Settembru 2007 (ĠU C 219E, 28.8.2008, p. 66) u d-Deċiżjoni tal-Kunsill tat-22 ta’ Ġunju 2009.
   
      (3)  ĠU L 311, 14.12.1993, p. 83.
   
      (4)  Ara l-Anness II, il-Parti A.
   
      (5)  ĠU L 124, 9.5.2002, p. 1.
   
      ANNESS I
      1.   DIMENSJONIJIET
      Id-dimensjonijiet għall-ispazju għall-immuntar tal-pjanċa tar-reġistrazzjoni ta’ wara ta’ vetturi bil-mutur b’żewġ jew tliet roti (1) huma kif ġej:
      1.1.   Mopeds u kwadriċikli ħfief mingħajr body
         
      
      
               
                  1.1.1.
               
               
                  
                     Wisa’: 100 mm;
               
            
               
                  1.1.2.
               
               
                  
                     Għoli: 175 mm;
                  jew
               
            
               
                  1.1.3.
               
               
                  
                     Wisa’: 145 mm;
               
            
               
                  1.1.4.
               
               
                  
                     Għoli: 125 mm.
               
            1.2.   Muturi, triċikli sa saħħa massima ta’ 15-il kW u kwadriċikli, ħlief għal kwadriċikli ħfief, mingħajr body:
      
      
               
                  1.2.1.
               
               
                  
                     Wisa’: 280 mm;
               
            
               
                  1.2.2.
               
               
                  
                     Għoli: 210 mm.
               
            1.3.   Triċikli b’saħħa massima li teċċedi l-15-il kW, kwadriċikli ħfief armati b’body u kwadriċikli, ħlief għal kwadriċikli ħfief, armati b’body:
      
      
               
                  1.3.1.
               
               
                  Id-dispożizzjonijiet għall-karrozzi għall-passiġġieri kif stabbilita fid-Direttiva tal-Kunsill 70/222/KEE (2) għandhom japplikaw.
               
            2.   IL-POŻIZZJONI ĠENERALI
      
               
                  2.1.
               
               
                  L-immuntar għall-pjanċa ta’ reġistrazzjoni ta’ wara ta’ mutur għandu jkun jinstab fuq in-naħa ta’ wara tal-vettura b’tali mod li:
               
            
               
                  2.1.1.
               
               
                  il-pjanċa tista’ tiġi mqiegħdha fi ħdan il-pjanijiet lonġitudinali li jgħaddu mill-estremitajiet ta’ barra tal-vettura.
               
            3.   L-INKLINAZZJONI
      
               
                  3.1.
               
               
                  Il-pjanċa tar-reġistrazzjoni ta’ wara:
                  
                              3.1.1.
                           
                           
                              għandha tkun perpendikolari mal-pjan medjan lonġitudinali tal-vettura;
                           
                        
                              3.1.2.
                           
                           
                              tista’ tkun inklinata mill-wieqaf b’mhux iktar minn 30°, bil-vettura mhix mgħobbija, meta l-pjanċa ta’ wara għan-numru tar-reġistrazzjoni tħares ‘il fuq;
                           
                        
                              3.1.3.
                           
                           
                              tista’ tkun inklinata b’mhux iktar minn 15° mill-wieqaf, bil-vettura mhix mgħobbija, meta l-pjanċa ta’ wara għan-numru tar-reġistrazzjoni tħares ‘l isfel;
                           
                        
            4.   L-GĦOLI MASSIMU
      
               
                  4.1.
               
               
                  Ebda punt fuq l-ispazju għall-immuntar tal-pjanċa tar-reġistrazzjoni ma jista’ jkun iktar minn 1,5 m ‘l fuq mill-art meta l-vettura mhix mgħobbija.
               
            5.   L-GĦOLI MINIMU
      
               
                  5.1.
               
               
                  Ebda punt fuq l-ispazju għall-immuntar tal-pjanċa tar-reġistrazzjoni ma għandu jkun inqas minn 0,20 m ‘l fuq mill-art, jew inqas mir-raġġ tar-rota ‘l fuq mill-art jekk dak hu inqas minn 0,20 m, meta l-vettura mhix mgħobbija.
               
            6.   VISIBILITÀ ĠEOMETRIKA
      
               
                  6.1.
               
               
                  L-ispazju għall-immuntar tal-pjanċa għandu jkun viżibbli fi ħdan spazju li jkun ikkwadrat b’żewġ diħedrali: wieħed b’tarf oriżżontali definit minn żewġ pjanijiet li jgħaddu mit-trufijiet oriżżontali ta’ fuq u t’isfel tal-ispazju għall-immuntar tal-pjanċa, li l-angoli tagħha vis-à-vis l-oriżżontali jidhru fil-Figura 1; l-ieħor b’tarf wieqaf li jidher definit minn żewġ pjanijiet li jgħaddu minn kull naħa tal-pjanċa, li l-angoli tagħha vis-à-vis il-pjan medjan lonġitudinali tal-vettura jidhru fil-Figura 2.
                  
                     Figura 1
                  
                  
                     Figura 2
                  
                  
            
         (1)  Fil-każ ta’ mopeds, din hija kwalunkwe pjanċa tar-reġistrazzjoni u/jew l-identifikazzjoni.
      
         (2)  ĠU L 76, tas-6.4.1970, p. 25.
      
         Appendiċi 1
         
            Dokument ta’ informazzjoni dwar l-ispazju għall-immuntar tal-pjanċa tar-reġistrazzjoni ta’ wara ta’ tip ta’ vettura bil-mutur b’żewġ roti jew bi tlieta
         
         (li għandu jiġi mehmuż mal-applikazzjoni għall-approvazzjoni tat-tip KE ta’ komponent meta din hi sottomessa separatament mill-applikazzjoni għall-approvazzjoni tat-tip KE ta’ vettura)
         In-Nru tal-Ordni (mogħti mill-applikant):
         L-applikazzjoni għall-approvazzjoni tat-tip KE ta’ komponent fir-rigward tal-ispazju għall-immuntar tal-pjanċa tar-reġistrazzjoni ta’ wara għal tip ta’ vettura bil-mutur b’żewġ roti jew bi tlieta għandu jkollha l-informazzjoni mniżżla fl-Anness II tad-Direttiva 2002/24/KE, il-Parti 1, it-taqsima A, il-punti:
         
                     —
                  
                  
                     0.1,
                  
               
                     —
                  
                  
                     0.2,
                  
               
                     —
                  
                  
                     0.4. sa 0.6,
                  
               
                     —
                  
                  
                     2.2,
                  
               
                     —
                  
                  
                     2.2.1,
                  
               
                     —
                  
                  
                     9.6,
                  
               
                     —
                  
                  
                     9.6.1.
                  
               
      
         Appendiċi 2
         
            Ċertifikat tal-approvazzjoni tat-tip KE ta’ komponent meta għandu x’jaqsam mal-ispazju għall-immuntar tal-pjanċa tar-reġistrazzjoni ta’ wara ta’ tip ta’ vettura bil-mutur b’żewg jew tliet roti
         
         
            MUDELL
         
         In-Nru. tar-Rapport … mis-servizz tekniku … id-data …
         In-Nru tal-approvazzjoni ta’ tip KE ta’ komponent … Nru tal-Estensjoni …
         
                  
                     (1)
                  
                  
                     Il-marka tad-ditta jew l-isem tal-vettura …
                  
               
                  
                     (2)
                  
                  
                     it-tip ta’vettura …
                  
               
                  
                     (3)
                  
                  
                     L-isem u l-indirizz tal-fabbrikant …
                     …
                  
               
                  
                     (4)
                  
                  
                     L-isem u l-indirizz tar-rapprezentant tal-fabbrikant (jekk hemm) …
                     …
                  
               
                  
                     (5)
                  
                  
                     Id-data li fiha l-vettura tkun ippreżentatha għat-test …
                  
               
                  
                     (6)
                  
                  
                     L-approvazzjoni tat-tip KE ta’ komponent kienet approvata/miċħuda (1).
                  
               
                  
                     (7)
                  
                  
                     Il-Post: …
                  
               
                  
                     (8)
                  
                  
                     Id-Data …
                  
               
                  
                     (9)
                  
                  
                     Il-Firma …
                  
               
            (1)  Ħassar kif meħtieg.
      
   
   
      ANNESS II
      PARTI A
      
         Direttiva mħassra flimkien mal-emenda tagħha
      
      
         (imsemmi fl-Artikolu 5)
      
      
                  Direttiva tal-Kunsill 93/94/KEE
               
               
                  (ĠU L 311, l-14.12.1993, p. 83).
               
            
                  Direttiva tal-Kummissjoni 1999/26/KE
               
               
                  (ĠU L 118, tas-6.5.1999, p. 32).
               
            PARTI B
      
         Lista tal-limiti ta’ żmien għat-traspożizzjoni fil-liġi nazzjonali u l-applikazzjoni
      
      
         (imsemmi fl-Artikolu 5)
      
      
                  Direttiva
               
               
                  Limitu ta’ żmien għat-traspożizzjoni
               
               
                  Data ta’ applikazzjoni
               
            
                  93/94/KEE
               
               
                  30 ta’ April 1995
               
               
                  1 ta’ Novembru 1995 (1)
                  
               
            
                  1999/26/KE
               
               
                  31 ta’ Diċembru 1999
               
               
                  1 ta’ Jannar 2000 (2)
                  
               
            
         (1)  Skond l-Artikolu 4 tad-Direttiva 93/94/KEE:
      
         “Mill-[1 ta’ Mejju 1995], l-Istati Membru ma jistgħux, għal raġunijiet konnessi mal-ispazju għall-immuntar tal-pjanċa ta’ reġistrazzjoni ta’ wara, jipprojibixxu d-dħul inizjali fis-servizz tal- vetturi li jkunu konformi ma’ din id-Direttiva.”
      
      
         (2)  Skond l-Artikolu 2 tad-Direttiva 1999/26/KE:
      
         “1.   B’effett mill-1 ta’ Jannar 2000, l-Istati Membri ma għandhomx, għal raġunijiet li għandhom x’jaqsmu mal-ispazju għall-immuntar tal-pjanċa ta’ reġistrazzjoni ta’ wara:
         
                     —
                  
                  
                     jirrifjutaw, fir-rigward ta’ tip ta’ vettura bil-mutur b’żewġ roti jew bi tlieta, li jagħtu l-approvazzjoni tat-tip KE,
                  
               
                     —
                  
                  
                     jipprojibixxu r-reġistrazzjoni, il-bejgħ jew id-dħul fis-servizz ta’ vetturi bil-mutur b’żewġ roti jew bi tlieta,
                  
               jekk l-ispazju għall-immuntar tal-pjanċa tar-reġistrazzjoni ta’ wara jkun konformi mar-rekwiżiti tad-Direttiva 93/94/KEE, kif emendata b’ din id-Direttiva.
         2.   B’effett mill-1 ta’ Lulju 2000, l-Istati Membri għandhom jirrifjutaw li jagħtu l-approvazzjoni tat-tip tal-KE għal kull tip ta’ vettura bil-mutur b’żewġ roti jew bi tlieta għal raġunijiet li għandhom x’jaqsmu mal-ispazju għall-immuntar tal-pjanċa tar-reġistrazzjoni ta’ wara jekk il-ħtiġijiet tad-Direttiva 93/94/KEE, kif emendata minn din id-Direttiva, ma jkunux sodisfatti.”.
      
   
   
      ANNESS III
      
         Tabella Ta’ Korrelazzjoni
      
      
                  Direttiva 93/98/EEK
               
               
                  Direttiva 1999/26/EK
               
               
                  Din id-Direttiva
               
            
                  Artikoli 1, 2 u 3
               
               
                   
               
               
                  Artikoli 1, 2 u 3
               
            
                   
               
               
                  Artikoli 2(1)
               
               
                  Artikoli 4(1)
               
            
                   
               
               
                  Artikoli 2(2)
               
               
                  Artikolu 4(2)
               
            
                  Artikolu 4(1)
               
               
                   
               
               
                  —
               
            
                  Artikolu 4(2)
               
               
                   
               
               
                  Artikolu 4(3)
               
            
                  —
               
               
                   
               
               
                  Artikolu 5
               
            
                  —
               
               
                   
               
               
                  Artikolu 6
               
            
                  Artikolu 5
               
               
                   
               
               
                  Artikolu 7
               
            
                  L-Anness
               
               
                   
               
               
                  Anness I
               
            
                  —
               
               
                   
               
               
                  Anness II
               
            
                  —
               
               
                   
               
               
                  Anness III